**Ministrska konferenca EU–Zahodni Balkan za področje pravosodja in notranjih zadev**

Brdo pri Kranju, 2. in 3. december 2021 2021 2021

**LOGISTIČNE INFORMACIJE**

**Vsebina srečanja**

**Mirjana Vertič Gotal**

Uradna govorka,
Ministrstvo za notranje zadeve

M: +386 30 604 876

E:mirjana.vertic-gotal@gov.si

**Iztok Stefanič**

Uradni govorec,
Ministrstvo za pravosodje

M: +386 51 643 128

E: iztok.stefanic@gov.si

**Medijsko središče**

**Andreja Križ**

M: +386 41 268 661

E: andreja.kriz@gov.si

**Medijske akreditacije**

**Anja Zupanc**

M: +386 30 422 117

E: anja.zupanc@gov.si

# Akreditacije

Za spremljanje srečanja predstavniki medijev potrebujete **MEDIJSKO AKREDITACIJO**. Stalno medijsko akreditacijo pridobite ob kreiranju uporabniškega računa v spletnem akreditacijskem centru [na naslovu.](https://dogodki.vlada.si/akreditacijski-center) Po odobritvi stalne akreditacije se morate nato [na povezavi](https://dogodki.vlada.si/moj-racun-prijava-na-dogodek-mediji?eventid=132) še ločeno prijaviti na dogodek.
**Akreditirate se lahko do ponedeljka, 29. novembra 2021, do 24. ure.**

# Prevzem akreditacij

Predstavniki medijev, ki že razpolagajo s pridobljeno stalno akreditacijsko priponko, s to obstoječo tudi vstopajo in se gibajo na območju Posestva Brdo ter za udeležbo na dogodku ne bodo potrebovali nove priponke.

Ostali, ki pa so prijavljeni zgolj za udeležbo na dogodku, pa bodo akreditacijsko priponko lahko prevzeli na pultu za akreditacije medijev ob vhodu v Kongresni center Brdo (objekt Vrtnarija).

**Pult za akreditacije medijev bo odprt:**

Četrtek, 2. decembra 7.30 – 13.00

Petek, 3. decembra 7.30 – 13.00

# Medijsko središče

Medijsko središče je v Kongresnem centru Brdo, ki je osrednje prizorišče srečanj na visoki ravni med predsedovanjem Slovenije Svetu Evropske unije. Medijsko središče je v dvorani Heros v kletni etaži Kongresnega centra Brdo in ima izhod na manjšo pokrito teraso. Opremljeno je z delovnimi postajami, električnimi priključki, wifi omrežjem, multifunkcijsko napravo, CCTV ekrani ter omejenim številom LAN in ISDN priključkov. Delovnih postaj ni mogoče rezervirati.

V času, ko bo odprto novinarsko središče, bodo na Brdu predstavnikom medijev na voljo hladni in topli napitki ter prigrizki. V primeru celodnevnega dogodka bo v hotelu na voljo obednica, kjer bo predstavnikom medijev glede na časovnico in trajanje dogodka predvidoma na voljo brezplačen topli obrok.

# Novinarske konference

**Prenos v živo z novinarskih konferenc** je na voljo na [spletnem mestu slovenskega predsedovanja](https://slovenian-presidency.consilium.europa.eu/sl/dogodki/ministrska-konferenca-eu-zahodni-balkan-za-podrocje-pravosodja-in-notranjih-zadev/) in na uradnih profilih predsedovanja na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si), na družbenih omrežjih Ministrstva za notranje zadeve [Twitter](https://twitter.com/mnz_gov_si) in [Facebook](https://www.facebook.com/MinistrstvoZaNotranjeZadeve/) (2. december), na družbenih omrežjih Ministrstva za pravosodje [Twitter](https://twitter.com/Mpravosodje) in [Facebook](https://www.facebook.com/MinistrstvoZaPravosodje) (3. december) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2). **Prenos izjav** **ob prihodu** je možno spremljati na uradnih profilih slovenskega predsedovanja na družbenih omrežjih [Twitter](https://twitter.com/EU2021SI) in [Facebook](https://www.facebook.com/eu2021si), na družbenih omrežjih Ministrstva za notranje zadeve [Twitter](https://twitter.com/mnz_gov_si) in [Facebook](https://www.facebook.com/MinistrstvoZaNotranjeZadeve/) (2. december), na družbenih omrežjih Ministrstva za pravosodje [Twitter](https://twitter.com/Mpravosodje) in [Facebook](https://www.facebook.com/MinistrstvoZaPravosodje) (3. december) ter na kanalu [Europe by Satellite (EbS+)](https://audiovisual.ec.europa.eu/en/ebs/live/2).

Na novinarski konferenci bo **možno sodelovati tudi prek platforme Zoom**. Interes za sodelovanje na daljavo sporočite na Urad vlade za komuniciranje, na e-naslov **info.ukom@gov.si, najkasneje do srede, 1. decembra do 12. ure (ime, priimek, medij, e-naslov**), in vam bomo posredovali povezavo za sodelovanje na novinarski konferenci.

# Uradni fotograf, uradna TV

Neposredne prenose izjav ob prihodu ter novinarske konference, video posnetke in fotografije z neformalnih ministrskih srečanj zagotavljajo uradni fotografi in uradna televizija predsedstva. Foto in video material bo dostopen na strežniku:

<https://ocean.vlada.si/sharing/LmHkbErO8>, geslo: PSEU2021

Fotografije so zbrane na uradnem [Flickr kanalu](https://www.flickr.com/photos/eu2021si) slovenskega predsedovanja. Uporabijo se lahko brezplačno pod pogojem, da je naveden avtor.

Storitve uradne televizije opravlja RTV Slovenija. Za potrebe gostujočih medijev lahko uradna televizija organizira DSNG za satelitske vklope po predhodnem naročilu kot samostojno storitev. Storitev zaračuna po veljavnem EBU ceniku. Kontaktna oseba RTV: Janez Knific, +386 31 313-542, janez.knific@rtvslo.si

Distribucijo signalov z novinarskih konferenc slovenskim televizijskim hišam in Slovenski tiskovni agenciji zagotavlja Urad vlade za komuniciranje.

# Prevoz za predstavnike medijev

Za predstavnike medijev je zagotovljen prevoz na neformalna ministrska srečanja, in sicer na relaciji Ljubljana–Brdo pri Kranju–Ljubljana. Na relaciji Letališče Jožeta Pučnika Ljubljana–Brdo pri Kranju bo prevoz organiziran, če predstavniki medijev v Slovenijo priletijo na dan dogodka.

Vstopno in izstopno mesto na Brdu je na parkirišču pred akreditacijsko pisarno (objekt Vrtnarija).

V Ljubljani je vstopna oziroma izstopna točka na Dalmatinovi ulici 10 nasproti City Hotela.

**Predstavnike medijev vljudno prosimo, da na e-naslov info.ukom@gov.si sporočijo interes za prevoz, najkasneje do srede, 1. decembra do 12. ure.**

# COVID UKREPI

Slovensko predsedstvo si bo prizadevalo, da bodo načrtovani dogodki potekali v živo ob zagotavljanju najvišje stopnje varnosti za vse udeležence. Prosimo vas, da med dogodkom upoštevate veljavne ukrepe. Slovensko predsedstvo bo v času vašega bivanja v Sloveniji posebno pozornost posvečalo skrbi za zdravje in varnost, pri čemer se zanašamo na vašo podporo.

Prosimo, upoštevajte, da utegnejo za vstop v Slovenijo veljati posebni pogoji, zato preverite [zadnje informacije na vladni spletni strani.](https://www.gov.si/teme/koronavirus-sars-cov-2/prehajanje-meja/)

Prosimo vas, da se dogodkov v živo udeležite le v dobrem zdravstvenem stanju in da ne potujete, če opazite kakršne koli znake okužbe dihal. Če se med bivanjem začnete počutiti slabo, stopite v stik z zdravniško ekipo, ki bo ves čas na prizorišču, ali se obrnite na covid-19 info točko.

Če boste pred vrnitvijo v matično državo potrebovali testiranje, bo več informacij o lokacijah testiranja na voljo na info točkah na letališču in na glavnem prizorišču dogodka.

# Udeležba in dostop do dogodkov v Kongresnem centru Brdo

Dogodka v Kongresnem centru Brdo se lahko udeležijo le **osebe, ki izpolnjujejo pogoje sheme PCT** (preboleli, cepljeni, testirani – HAGT ali PCR test, ki ni starejši od 48/72 ur). Predstavniki medijev morajo imeti ob sebi ves čas trajanja dogodka veljavno potrdilo o izpolnjevanju enega izmed navedenih pogojev.